Antonios Naguib

Antonios I.a Naguib (Samalut, 1935eko martxoaren 18a - Kairo, 2022ko martxoaren 28a) egiptoar kardinala eta Eliza Katoliko Koptoaren patriarka izan zen.

Kairoko seminarioan eta Unibertsitate Pontifikala Urbanianoan ikasi zuen eta 1960an apaiztu zen. Urtebeteren ondoren, Erromara itzuli eta Teologian eta Eskritura Santuetan lizentziatu zen. 1964an irakasle izendatu zuten Kairoko apaiztegian eta ortodoxo eta protestanteekin lan egin zuen Biblia arabierara itzultzen.

Minyako gotzaina izan zen 1977tik 2002ra. 2006ko martxoaren 30ean, Koptoen Alexandriako Patriarka hautatu zuten. Benedikto XVI.a Aita Santuak kardinal izendatu zuen 2010ean. Frantzisko aita santua aukeratu zuen 2013ko konklabean parte hartu zuen.

2013an patriarkatutik dimititu zuen osasun-arrazoiengatik.

Kategoria:Egiptoko kristauak
Kategoria:Apezpiku katolikoak
Kategoria:Egiptoko kardinalak
Kategoria:Kairon hildakoak
Kategoria:Benedikto XVI.ak sortutako kardinalak